text: Minister: Sikkerhed kan altid blive bedre
  14 april 2016 kl. 14.53
  Sikkerheden på offshore-arbejdspladser er høj. Og den bliver hele tiden forbedret. Men sikkerhed kan altid blive bedre, sagde minister på konference i Esbjerg.
  Antallet af arbejdsulykker i olie- og gasindustrien falder drastisk. Det kunne branchen offentliggøre i forbindelse med Ole Gas Danmarks sikkerhedskonference  i  Esbjerg torsdag.
  Beskæftigelsesminister Jørn Neergaard Larsen ankom til havnen i Esbjerg og blev iført behørigt sikkerhedsudstyr. Derefter fik han lov at komme ombord på en rigtig olie-rig.
  - Sikkerhed kan altid blive bedre, sagde ministeren til TV SYD. Men han fremhævede , at antallet af ulykker pr. en million arbejdstimer  er faldet markant.
  - Det er i høj grad noget, som andre brancher kan lære af.
  - Som minister vil jeg gerne opfordre til, at flere virksomheder rykker arbejdet med arbejdsmiljø ind på direktionsgangen.
  Firmaet Semco har netop inddraget ledelsen i arbejdet.  Men det må ikke blive en sovepude.
  - Det er vigtigt at vi ikke falder tilbage i vanetænkning, siger direktør Lars Skov, Semcos Rig-division, til TV SYD.
  
  